BSC-LT/ACAData huggingface dataset:
[ca] L'educació en general va rebre un fort impuls durant la Segona República, a través de dotar de millors condicions materials i humanes l'ensenyament públic. La comarca d'Osona no va quedar al marge d'aquesta onada de transformacions, la graduació d'escoles nacionals a moltes poblacions i la construcció de nous edificis escolars van acabar amb la precarietat amb què subsistia l'ensenyament públic a la comarca. Paral·lelament es van produir altres canvis a l'entorn de l'educació, entre els quals l'article tracta el de l'oficialitat de l'ensenyament laic.

[en] Education in general received strong support during the Second Republic, by giving better material and human conditions to state education. The area of Osona was not marginalized in the wave of transformations which included the availability of state schools in many towns and the construction of new school buildings. These developments put an end to the precariousness of state education in the area. At the same time there were other changes in education, among which the article emhpasizes the official status of secular education.
[ca] Aquest treball de recerca té la finalitat de conèixer com noves generacions de mestres van construint la seva identitat professional. Com que la recerca es situa a l'inici del seu pas per la formació inicial, el que es pretén analitzar són les concepcions i l'experiència prèvies que han tingut amb el món docent durant la seva trajectòria escolar. Es vol comprendre quines poden haver estat les motivacions que les han i els han portat realment a escollir la carrera de Mestres, quines expectatives tenen sobre la professió des de la vivència personal de ser testimonis d'una professió que ara volen convertir en la seva. El disseny respon a una investigació de caràcter exploratori i descriptiu i el mètode d'investigació s'ha basat en l'anàlisi de contingut de textos autobiogràfics elaborats en el context d'una assignatura de primer de Grau en les carreres de Mestres. La informació s'ha analitzat amb el programa d'anàlisi qualitativa Atlas.ti.

[en] This research sets out to explore the processes by which new generations of teachers develop a sense of professional identity. Focussing on students in the early stages of their initial training, and analysis is made of the way in which they conceptualise the role of teachers. The aim is to identify the factors that led them to want to enter the profession, and their expectations of the job. This exploratory and descriptive investigation is based on a content analysis, using the Atlas.ti program, of autobiographical texts prepared by the students during the first year of their Teacher Training Degree course.
[ca] Aquest article estudia la recepció a Catalunya d'una de les fundadores del pensament feminista contemporani: Juliet Mitchell. Les contribucions d'aquesta autora van ser fonamentals per a establir els límits de la relació entre el feminisme, el socialisme i la psicoanàlisi als anys setanta. Un dels seus llibres més importants, Woman's State, es va publicar l'any 1971. En disposem d'una traducció catalana realitzada per Josep Vallverdú, sis anys després: La condició de la dona; el mateix any es va publicar La condición de la mujer, amb traducció de Julieta Diéguez Garza (es tracta d'una reedició per a la península d'una primera edició realitzada a Mèxic l'any 1974). En aquest estudi s'analitza la traducció catalana i es reflexiona sobre la seva importància en un context en què calia abastir de clàssics l'incipient teixit associatiu feminista.

[en] This article examines the reception in Catalonia of one of the founders of contemporary feminist thought: Juliet Mitchell. The contributions of this thinker were essential in order to establish the limits of the relationship between Feminism, Socialism and Psychoanalysis in the seventies. Woman's State, one of her most significant books, was published in 1971. Six years later, it was published in Catalan, translated by Josep Vallverdú, La condició de la dona, and in Spanish, La condición de la mujer, translated by Julieta Diéguez Garza (the first edition was held in Mexico in 1974 and this was a reissue for the Iberian Peninsula). Here the Catalan translation is analysed in the context of the need to supply with canonical readings the emerging feminist associations.
[ca] Partint d'una discussió entorn dels avantatges i de les limitacions dels diccionaris monolingües, bilingües i bilingualitzats destinats a l'aprenentatge d'una llengua estrangera, aquest article analitza un nou concepte de diccionari: l'Easy English Dictionary with a Catalan-English Vocabulary, un diccionari bilingualitzat diferit que combina els avantatges que ofereixen els tres tipus de diccionari esmentats. En aquesta modalitat de diccionari, els usuaris llegeixen les definicions en anglès i recorren a la traducció sols quan és estrictament necessari, la qual cosa contribueix a fer-los adquirir un aprenentatge més eficient de la llengua estrangera.

[en] Taking the discussion of the advantages and shortcomings of monolingual, bilingual and bilingualised learners' dictionaries as a starting point, this article analyses a new concept of dictionary: the Easy English Dictionary with a Catalan- English Vocabulary, a deferred bilingualised dictionary that combines the strengths of these three types of dictionary. In this kind of dictionary, users read the definitions in English and resort to translations only when strictly necessary, which contributes to a more effective learning of the foreign language.
[ca] La recepció de l'obra de Verdaguer a França i, en especial, a la Catalunya del Nord i a Occitània, tot i ser molt remarcable, ha estat estudiada de forma fragmentària. Només s'ha realitzat alguna recerca sobre traductors com Delpont, Pepratx, Savine, Tolrà de Bordas o Vassal. D'altres traductors nord-catalans o occitans no han merescut cap atenció i la informació que en tenim és mínima o inexistent. L'objectiu d'aquest treball és aportar noves notícies sobre versions al francès de traductors verdaguerians nord-catalans i occitans, oblidats o, simplement, que no s'han estudiat mai.

[en] The reception of Verdaguer's works in France, especially in French Catalonia and Occitanspeaking France, although remarkable, has been inadequately studied. Only limited research has been done on translators such as Delpont, Pepratx, Savine, Tolrà de Bordas and Vassal. Other French Catalan or Occitan translators have drawn no scholarly attention and the information available on them is minimal or nil. The aim of this paper is to bring to light new findings on French versions of Verdaguer by French Catalan or Occitan translators who have been either forgotten or simply overlooked.
[ca] Entre 1933 i 1935, Maria Carratalà fou presidenta del Lyceum Club de Barcelona, centre de trobada de dones amb inquietuds artístiques i intel·lectuals. La seva amistat amb l'Artur Carbonell, director teatral i, més tard, catedràtic de l'Institut del Teatre de Barcelona, la va portar a traduir textos dramàtics que es representaven en petits locals de Sitges i Barcelona durant la dècada dels 30. Cocteau, Pellerin, Tristan Bernard o Lenormand són alguns dels escriptors que figuren a la llista d'autors traduïts per la barcelonina. Amb aquest article volen reivindicar la figura d'una traductora poc coneguda, que desapareix de la vida pública a finals de 1938, després d'una vida compromesa des del punt de vista cultural, intel·lectual i polític. A més, i aquí radica la novetat del present treball, publiquem uns fragments, fins ara desconeguts, que ens han arribat, de les obres que va traduir.

[en] Maria Carratalà was president of the Lyceum Club in Barcelona, a forum for women with artistic and intellectual interests, between 1933 and 1935. Her friendship with Artur Carbonell, a theatre director and later a professor at the Barcelona Theatre Institute, led her to translate dramatic texts that were staged at small venues in Sitges and Barcelona during the 1930s. Carratalà translated Cocteau, Pellerin, Tristan Bernard and Lenormand, among other writers. The aim of this paper is to highlight the figure of a little-known translator, who disappeared from public life at the end of 1938, after a lifetime of cultural, intellectual and political commitment. This study is also the first publication of hitherto unknown extracts from the works she translated.
[ca] La tesi tracta de l'impacte de la tutoria personalitzada en el Sistema Pedagògic de la Alternança. Analitza les modalitats, definicions i efectes d'aquest element educatiu. S'ha realitzat a quatre països, amb diferents contextos. Es fonamenta científicament la pràctica de la tutoria personalitzada. La metodologia qualitativa i quantitativa: entrevistes a cinc experts i un centenar d'enquestes a exalumnes, amb un qüestionari propi. Es confirma la importància de la tutoria personal en els àmbits acadèmic, humà, professional. Es mostren les dificultats per a la seva adequada aplicació per part de docents o institucions i sistemes educatius. Hi ha manca de flexibilitat en els actors educatius que entorpeix la innovació. La tutoria és relació i diàleg, i l'actitud dels docents és clau en el seu desenvolupament i impacte. Importància de la formació de formadors perquè l'impacte de la tutoria sigui holístic i no només promogui l'èxit acadèmic dels alumnes.

[en] The thesis deals with the impact of personalized tutoring in the Pedagogical System of Alternation. It analyzes the modalities, definitions and effects of this educational element. It has been carried out in four countries, with different contexts. The practice of personalized tutoring is scientifically based. The qualitative and quantitative methodology: interviews with five experts and a hundred surveys of former students, with an own questionnaire. The importance of personal tutoring in the academic, human and professional fields is confirmed. Difficulties for its proper application by teachers or educational institutions and systems are shown. There is a lack of flexibility in educational actors that hinders innovation. Mentoring is relationship and dialogue, and the attitude of teachers is key to its development and impact. Importance of the training of trainers so that the impact of tutoring is holistic and not only promotes the academic success of students.
[ca] Una atenta observació de les activitats aquàtiques de caire educatiu mostra que aquestes pràctiques es fonamenten, principalment, en constructes que no són propis de la pedagogia, ans provenen de l'antropologia i/o de les cultures establertes a l'entorn de l'aigua. Així, el present article es pregunta pels sentits que acompanyen aquests imaginaris que sorgeixen de la relació que s'estableix entre l'home i el medi aquàtic. Per a fer-ho, s'utilitza el recurs hermenèutic de comprendre quines han estat les pràctiques aquàtiques que han anat sorgint al llarg de la història, ja que la idea principal del treball sosté que l'activitat educativa en el medi aquàtic s'ha construït a partir dels imaginaris culturals, sorgits de les mateixes pràctiques aquàtiques que l'han precedit.

[en] An attentive observation of the educational aquatic activities show that these practices are based, basically, on constructs not deriving from the pedagogy but from the anthropology and/or the cultures established around water. Thus, the present article looks into the senses that are associated with these imaginaries that evolve from the relationship established between man and the aquatic media. In order to do that, the hermeneutic approach is used to understand what aquatic practices have been emerging through history, given that the principal idea uphold by this work is that the educational activity in the aquatic media has been shaped from the cultural imaginaries that have come up from the same aquatic practices preceding them.
[ca] La tesi doctoral analitza les campanyes electorals de cada partit polític i coalició que han obtingut algun escó al Parlament Europeu des de 2004 fins 2019. Es tracta d'un treball que té en compte desenes de variables que caracteritzen una campanya electoral per inferir possibles correlacions amb l'èxit electoral. Precisament sobre aquest darrer concepte, l'èxit electoral, aquesta tesi suposa una aportació metodològica, al presentar una fórmula quantitativa que permet mesurar l'èxit relatiu dels resultats electorals de qualsevol partit, especialment per a eleccions de segon ordre (SOE), un altre dels conceptes més presents en aquest treball. Les eleccions al Parlament Europeu són, per a la literatura, l'exemple paradigmàtic d'aquestes SOE i en aquesta tesi es confirma la validesa de les característiques que aquesta literatura ha anat atorgant a aquest tipus de comicis.

[en] he PhD Thesis analyzes the electoral campaigns of each political party and coalition that have obtained a MP seat in the European Parliament from 2004 to 2019. This work takes into account dozens of variables that characterize an electoral campaign to infer possible correlations with the electoral success. Precisely on this very last concept, electoral success, this PhD Thesis supposes a methodological contribution, presenting a quantitative formula that allows to measure the relative electoral success of the results of any politica party, especially for the second order elections (SOE), another of the concepts most present in this work. The European Parliament elections are, for the literature, the paradigmatic example of these SOEs and this PhD Thesis confirms the validity of the characteristics that said literature has been giving to this type of election.
[ca] Aquest article presenta l'anàlisi d'una seqüència didàctica experimentada a l'aula amb escolars de sisè de primària. L'activitat es va dur a terme amb dos objectius principals. El primer era fer que l'alumnat reflexionés sobre aspectes sociolingüístics relacionats amb la seva quotidianitat, i el segon, ensenyar a elaborar arguments al voltant de les situacions sociolingüístiques. Proposem aquesta seqüència com a exemple del tipus d'activitats didàctiques que es poden realitzar a primària (també a secundària obligatòria i batxillerat o, fins i tot, a la universitat), per tal d'integrar continguts de sociolingüística als continguts curriculars, ja sigui dins de la dimensió comunicativa, de la plurilingüe i intercultural (primària i secundària) o dins dels continguts d'altres assignatures.

[en] This paper presents an analysis of a teaching sequence carried out in class with sixth-year primary students with two main goals in mind. The first was to get students to think about sociolinguistic aspects linked to their everyday life, and the second was to teach them to prepare argumentations about sociolinguistic situations. We offer this sequence as an example of the kind of teaching activities that can be carried out at primary level (and secondary and baccalaureate and even university level) in order to include sociolinguistic contents in syllabuses, either as part of a communicative dimension, a plural and intercultural approach (primary and secondary) or as part of subject matter in other subjects.
[ca] L'aplicació d'una intervenció didàctica basada en l'acte de compartir percepcions, desconcerts i valoracions sobre àlbums il·lustrats facilita l'adquisició d'aprenentatges metaliteraris i permet desenvolupar la capacitat de formular els propis judicis sobre les obres. Les característiques específiques dels àlbums, com ara la interrelació de codi visual i textual, esdevenen un element essencial en el desenvolupament de la competència literària i la capacitat crítica dels primers lectors.

[en] Teaching based on sharing perceptions, uncertainty and assessments of illustrated albums facilitates the acquisition on meta-literary learning and helps develop the ability to formulate personal judgements on works. This article looks at specific features of albums and how the interrelation between visual and textual codes plays a key role in developing literary competence and critical capacity in young readers.
[ca] El 1966 Josep M. Poblet gira del castellà al català Amorina, comèdia escrita pel barceloní Eduard Borràs a Buenos Aires. A la dècada dels setanta, repeteix aquesta mateixa experiència amb Cuestión de narices i Nada como el piso 16, de la catalanomexicana Maruxa Vilalta. El motiu no és altre que traslladar a la nostra llengua un teatre fet per catalans que per raons polítiques es van haver d'exiliar. D'aquesta manera recupera una part de la tradició teatral catalana que la guerra civil havia estroncat. En aquest treball, ens acostem a la figura del Poblet traductor mitjançant aquestes tres comèdies que ens revelen la seva passió pel teatre i per la llengua catalana, i que tenen com a comú denominador l'exili.

[en] In 1966, Josep M. Poblet translated the comedy Amorina, written in Buenos Aires by Barcelona- born playwright Eduard Borràs, from the original Spanish into Catalan. Poblet repeated this experience in the 70s with his translation of Cuestión de narices (A Question of Noses) and Nada como el piso 16 (Nothing like the 16th Floor) by Catalan-born Mexican playwright Maruxa Vilalta. In translating these plays, Poblet sought to make available in Catalan the work of Catalan playwrights forced into exile for political reasons. Poblet thus reclaimed part of the Catalan theatrical tradition that had been stemmed by the Spanish Civil War. In this paper, we approach the figure of Poblet as a translator through his translation of these three plays written in exile, which reveals his passion for the Catalan theatre and language.
[ca] La Malaltia Pulmonar Obstructiva Crònica (MPOC) és un problema de salut pública greu, amb una elevada prevalença i un alt infradiagnòstic. Tot i la seva associació amb el tabaquisme, també afecta no fumadors per factors ambientals i genètics. Aquesta tesi analitza noves estratègies per al seu abordatge, incloent-hi la telemedicina (TM), la detecció precoç i la gestió en poblacions joves. Mitjançant una revisió sistemàtica i estudis observacionals, es van avaluar les modalitats de TM, el seu ús a Espanya i les diferències clíniques entre pacients joves i d'edat avançada. Es va identificar un infrautilització de la TM malgrat el seu potencial, i es van destacar biomarcadors diferencials en pacients joves amb MPOC. L'estudi a Osona revela una prevalença significativa d'alteracions espiromètriques en població jove. Les conclusions subratllen la necessitat d'implementar la TM, millorar la detecció precoç i adaptar el maneig segons les característiques dels pacients.

[en] Chronic Obstructive Pulmonary Disease (COPD) is a major public health issue with high prevalence and underdiagnosis. Although traditionally linked to smoking, it also affects non-smokers due to environmental and genetic factors. This thesis explores new strategies for COPD management, including telemedicine (TM), early detection, and disease management in younger populations. Through a systematic review and observational studies, different TM modalities, their use in Spain, and clinical differences between young and older COPD patients were assessed. Despite its potential, TM remains underutilized. Additionally, young COPD patients exhibit distinct biomarker profiles and a significant disease burden. A study in Osona revealed a high prevalence of spirometric alterations in young individuals. The findings highlight the need for broader TM implementation, improved early detection, and personalized management approaches tailored to patient characteristics.
[ca] L'estratègia dels clubs de lectura combinada amb altres estratègies es considera un bon mètode per utilitzar a classe d'anglès com a llengua estrangera per als alumnes de primària. Aquest estudi tenia com a objectiu principal crear un disseny d'una seqüència didàctica a partir de l'estratègia dels clubs de lectura i d'altres com la interacció entre iguals, quaderns, diàlegs, activitats prèvies, activitats posteriors, importància al vocabulari i aprenentatge directe i indirecte. L'estudi s'ha dut a terme combinant tres eines diferents: les graelles d'observació, el currículum català i els llibres d'anglès de sisè. Fruit d'aquest estudi s'ha creat un disseny de nou sessions basat en el llibre Fantastic Mr Fox, i les seves eines d'avaluació. La seqüència didàctica s'ha planificat per als alumnes de sisè en grups reduïts de sis alumnes, q seguiran el mateix professor al llarg de la seqüència didàctica. Es preveu que les sessions es facin un cop per setmana, i la durada d'aquestes sessions serà d'uns quaranta minuts. Les tres eines d'avaluació són la graella d'observació del professor, la graella d'autoavaluació completada pels alumnes, i la graella de la història.

[en] The approach of book clubs combined with other strategies is considered a good method to be used in English as a Foreign Language class for primary students. This study had as its main objective to create a design of a didactic sequence based on the strategy of book clubs and others such as peer interaction, notebooks, dialogues, pre-activities, post-activities, vocabulary focus, and direct and indirect learning. The study was carried out by combining three different tools: observation grids, the Catalan curriculum, and English six-grade books. As result of this study, a design of nine sessions based on the book Fantastic Mr Fox, and its assessment tools have been created. The didactic sequence has been planned for 6th graders in reduced groups of six students, who will follow the same teacher throughout the didactic sequence. The sessions are planned to be done once a week, and the duration of these sessions will be around forty minutes. The three tools of assessment are the teacher's observation grid, the self-assessment grid completed by the students, and the storyboard grid. Keywords: Book clubs, didactic sequence, observation grids, Fantastic Mr Fox.
[ca] La repressió franquista té efectes devastadors des del 1939 sobre la cultura catalana. El 1946, però, es comença a autoritzar traduccions, sempre literàries. Però no és fins a mitjan anys cinquanta que s'autoritza la traducció d'actualitat i la representació de teatre traduït. En aquest context, Xavier Regàs Castells pot traduir, adaptar, escriure o representar teatre de bulevard amb un èxit notable. Senyora ambaixadora n'és un exemple. Escrita en espanyol el 1949, es presenta a la censura el 1955 en traducció catalana d'ell mateix. La censura n'autoritza una representació mutilada al Romea, però no s'arriba a escenificar. Al cap de cinc anys torna a passar per censura, ara en una nova versió en espanyol. Aquesta Señora embajadora del 1960 s'estrena al petit Teatre Guimerà no sense una retallada dràstica del text. Els censors de l'obra consideren que ofereix una visió del matrimoni, de les relacions extramatrimonials i, en general, del paper de la dona, allunyada dels cànons del nacionalcatolicismo, i per tant, "frívola i immoral".

[en] The effects of Francoist repression on Catalan culture from 1939 onward were devastating. Beginning in 1946, however, some translations into Catalan were authorized; these were in all cases literary translations. Not until the mid nineteen-fifties would Catalan translations of current events and theatrical performances be authorized. In this context, Xavier Regàs Castells would translate, adapt, write, and put on productions of boulevard theatre with success. One example of this is Senyora ambaixadora. Written in Spanish in 1949, it was submitted to the censors in 1955 in Regas's Catalan translation. A hacked-up version was authorized for performance at the Teatre Romea, but it was never staged. Five years later it again faced the censors'scrutiny, this time in a new Spanish-language version. This 1960 version, Señora embajadora, which debuted at the small Teatre Guimerà, was severely blue-penciled. The censors reported that the play depicted a view of matrimony, extramarital relations, and the role of women in general that deviated from the canons of National Catholicism, and it was therefore "frivolous and immoral."